Hakha Chin

Laiholh

Siangngakchia pawl nih 2021 VCE catlap ah tialmi camipuai tuahnak pawl limnak caah lamhmuhsaknak

VCE catlap ah tialmi camipuai pawl le [2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx) he aa pehtlaimi atanglei thawngthanh cu na rel hrimhrim lai. Zaangfahnak in, [Fehter cangmi thilri pawl le thilthuam pawl VCE a lenglei zohfelnak pawl caah](https://www.vcaa.vic.edu.au/assessment/vce-assessment/materials/Pages/index.aspx), [VCAA phungphai pawl](https://vcaa.vic.edu.au/assessment/vce-assessment/Pages/ExaminationRules.aspx), [2021 VCE camipuai tuah ding caan suaisamhmi](https://vcaa.vic.edu.au/administration/Key-dates/Pages/VCE-exam-timetable.aspx)  le [Ahleice Peknak](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)  he aa pehtlaimi pawl kha luhlinh deuh in zoh.

*Hi thawngthanhnak cu siangngakchia caah a sawh lio ah, innchungkhar pawl/zohkhenhtu pawl zong kha COVIDSafe thilsining ah zohfelnak pawl tuah hrimhrim a si lainak kha hngalhnak a pek thiamthaim fawn hna.*

VCE catlap ah tialmi camipuai tuahnak cu VCE caah a donghnak aphi pawl biakhiahnak ah a biapimi pakhat a si lio ah, na VCE catlap ah tialmi camipuai tuahnak pakhat khat cu (COVID-19) ruangah na lim khawh lo a si ahcun, Ngahmi Camipuai tuahnak Hmat (Derived Examination Score (DES) na sok khawh te lai.

DES cu a thiammi nan sianginn hrambunh zohfelhnak hmangin tuakmi a si, cacawnnak ah a dang a lenglei zohfelnak pakhat khat, nangmah Atlangpi Thiamnak Hneksaknak (General Achievement Test (GAT)) le lakchapmi data a phuphun cu nan sianginn nih a pek.

A dikmi le zumh awk a tlakmi aphi pawl na ngah hrimhrimnak dingah VCAA nih tuah dingmi pawl a chiah dih cang.

Nan sianginn nih a tang i langhtermi hi an in pek hrimhrim hna awk a si:

* na camipuai pakhat cio i nithla, acaan le ahmun aa telmi nangmah pumpak **Siangngakchia Camipuai tuahnak/Zohfelnak lei Caan suaisamhmi** kong khawpi, camipuai kip caah DES soknak apnak caah a donghnak nithla pawl zong; cun a si khawh ahcun
* camipuai pakhat khat caah **Ahleice Camipuai tuahnak lei Tawlrelnak pawl Ruahnak cheuhnak catlap** an in pekmi khawpi, cucu VCAA nih Ahleice Camipuai tuahnak lei Tawlrelnak pawl a fehter cangmi.

**VEC catlap ah tialmi camipuai tuahnak pawl COVIDSafe siter dingah zeibantuk tuahto ning pawl dah tuah a si lai?**

Nan sianginn asilole hmun dangah VCE catlap ah tialmi camipuai tuahnak cu nan fimcawnnak petu i ruahnak pek ning bantukin tuah a si lai. Victoria sianginn dihlak le a dang upa a biapi deuh lomi fimcawnnak petu pawl nih COVIDSafe Timtuahnak cu a hmun ah ingeih an herh.

Ngandamnak Phuthen(Department of Health) nih a fehtermi himnak lei tuahto ning a phunphun cu siangngakchia pawl, ruahnak petu pawl le sianginn i riantuantu pawl ngandamnak caah camipuai tuahnak hmunhma pawl cu COVIDSafe siter dingah chiah a si lai. Hi himnak lei tuahto ning pawl ah aa telmi cu:

* phak ka ah minkhumhnak tuah ningcang;
* takpum hlatnak lei a herhmi a bawm kho dingmi hmunhma tawlrelnak, siangngakchia pakhat nih 4 meters kauh in um khawhnak lei a herhmi tuah piaknak; le
* camipuai tuah hlan le tuah hnu fatin khung pawl le thutdan pawl thianghlim tein chiahnak, a dang tongh lengmangmi thil pawl zong chunnitlak punghmaan tein thianh lengmang nak.

**COVIDSafe si dingah zei tuah dah ka herh?**

**Na tuah hrimhrim dingmi cu:**

* Victoria sianginn pawl caah atu lio zulh dingmi he aa tlak ningin, pumtlamtlinlonak asilole sii lei thlopbulnak ruang i tuah lo in na um dah ti lo ahcun, na hnar le kaa a hupmi hmaihuh naa hruk hrimhrim lai. Camipuai tuahnak hmun na phak, camipuai tuah chung vialte le na tin than tiang telhchih in, na hmaihuh kha a zungzal in naa hruk peng lai.
* A chung luh le ahmun in rak chuah telhchih in kut kha punghmaan in thiang tein umter peng; cun
* Takpum ihlat in um, midang sin in a tlawmbik 1.5 metres hlat in um zungzal.

**Pumtlamtlinlonak, zawtnak ka ngeih asilole coronavirus (COVID-19) ngeih khawhnak dingin derthawmnak a dang thilsining ka ngeih ahcun zeidah ka tuah lai?**

Pumtlamtlinlonak, zawtnak na ngeih asilole coronavirus (COVID-19) ngeih khawhnak dingin a dang thilsining na ngeih ahcun nan sianginn he Ahleice Camipuai tuahnak lei Tawlrelnak pawl pakhat khat nan iceihmai a hau. Aa tlakmi ngandamnak le a himmi thingnak pawl chiahnak he sianginn ah mah te lawng um bu in hi nih hin catlap ah tialmi camipuai phitnak cu an tuahter kho men lai.

**Camipuai tuah zarh asilole tuah ni ah ka dam lo ahcun zeidah ka tuah a herh?**

Camipuai tuahnak ah **na kal hrimhrim lai lo** na dam lo ahcun asilole a dinte a si zongah COVID-19 zawt hmelchunhnak pakhat khat na ngeih ahcun, hihi telhchih in:

* a rim theihnak asilole a thawtnam theihnak a tlau asilole aa thlen;
* taklinh, khuasih asilole thlanchuah;
* khuh, or fah asilole hnapchuah;
* thawhchuah iharhnak; le
* luhfah, titsa fah, chungno, luak le chungtlik tibantuk zeimawzat sining pawl zong kha zawt hmelchunhnak ah ruah khawh a si men lai.

Hi zawtnak hmelchunhnak pawl chungin pakhat khat na ngeih ahcun ruahnak cheuhnak hmuh chap dingah na sianginn kha pehtlaihnak tuah. A ran khawh chung rangin COVID-19 ichek law aphi hngah lio ah inn ah um. VCE siangngakchia pakhat na si kha cheknak hmuh asilole an khomhtu hna kha theihter hna, aruang cu VCE pawl cu chek dingah papekmi an si i arang bik in a phi a ngah kho dingmi an si.

COVID-19 **zawt hmelchunhnak he aa pehtlaimi** cheknak aphi na hngah lio ahcun inn ah na um hrimhrim lai

Camipuai tuah hmun na phak bak ah asilole camipuai tuah lio ah damlo in na um ahcunCOVID-19 zawt hmelchunhnak na cungah a langh ahcun, a dang tein a ummi khaan ah hngah chung dingin fial na si lai i na nulepa asilole zohkhenhtu kha nangmah don dingah chawnh an si lai.

**Camipuai tuah ni ah COVID-19 zawt hmelchunhnak he na dam lo a si ahcun, na camipuai tuahnak ah na kal hrimhrim lai lo.**

Zawtnak naa chek a hau i aphi pawl na ngah hlan inn ah na um hrimhrim lai. Camipuai tuahnak ah a kal kho lo ding na si ahcun, DES sok dingah phung nih a awnhmi na si lai.

VCE catlap ah tialmi camipuai tuahnak hmun kalnak in, COVID-19 zawtnak na ngei lo i 2>COVID-19 he aa pehtlaimi zawt hmelchunhnak pakhat khat ngei lo khan a fehter tinak a si.

**A dang zeibantuk dirhmun pawl tang ah dah camipuai tuahnak ah kal lo in ka um a herh?**

Camipuai tuah ni i na dam lo lengah, COVID-19 na cheknak i zawtnak na ngeih asilole COVID-19 **zawt hmelchunhnak he aa pehtlaimi** cheknak aphi na hngah lio ahcun ca in tialmi camipuai phitnak kha **na kal hrimhrim lai lo.** Hi bantuk dirhmun pawl ah, DES a sok dingah aa tlakmi na si lai.

**Zawtnak Angeimi he Naihniam in Pehtlaihnak a ngeimi (Primary Close Contact (PCC) in langhtermi ka si ahcun zeidah ka tuah lai?**

Ngandamnak Phuthen (Department of Health) nih Zawtnak Angeimi he Naihniam in Pehtlaihnak a ngeimi(Primary Close Contact) in langhtermi siangngakchia pawl cu an sianginn i tha tein timhtuah piakmi khaan ah catlap ah tialmi camipuai an phi kho ko lai tiah a fehter cang.

Zawtnak Angeimi he Naihniam in Pehtlaihnak a ngeimi (Primary Close Contact) in langhtermi na si ahcun, Ngandamnak Phuthen (Department of Health) nih lamhmuhsaknak pawl kha na zulh a hau lai i na zulh hrimhrim dingmi tawlrel piakmi pawl naa fiannak dingah na sianginn in an in pehtlaih lai, hihi telhchih in:

* a dang tein um le tlamtling tein khamnak sii chunh a si cang le si cang lo COVID-19 hneksaknak a herhmi pawl; cun
* Catlap ah tialmi camipuai na ngeih ni fatin tlunkalnak le ngandamnak le himnak lei a herhmi pawl.

**COVID-19 ruangah DES sok ka herhnak a langhtertu thil zeidah a si?**

Camipuai tlamtling tein tuahnak in khenkham na si ahcun DES a sok dingah aa tlakmi na si lai asilole (COVID-19) ruangah na tuahsermi kha fak piin a hnorsuan ah cun a sok dingah aa tlakmi na si lai.

A herhnak a langhtertu thil ah aa telmi cu:

* sianginn in bawmhnak lei cakuat/thilcang ripawt; le
* COVID-19 caah cheknak tehte- amah tein a dirmi ngandamnak lei a thiammi nih tial piakmi hneksaknak sinin sii lei kongkau lehhmat tibantuk.

**COVID-19 ruangah sianginn kharnak**

COVID-19 ruangah nan sianginn kha chikhat nan khar chung a si ahcun, cu nih a chuahpimi a phi bantukin camipuai kha voikhat asilole tamdeuh in tuah khawh a si lai lo, tlamtlinglonak na ngeihlonak tha tein fianter dingah nan sianginn cu VCAA he rian a tuanti lai. Hihi a can ahcun DES caah na sok kho lai lo.

**Zeibantuk thinlung damnak le thatnak lei bawmhnak dah keimah caah a um?**

VCE a lenglei zohfelnak tuah lio caan ah a tlangpi in thinphannak le lungretheihnak cu nangmah le na innchungkhar nih nan ngei khawh. Hi bantuk umtu ning pawl sin in cheukhat nih lungthawhnak an lak khawh men, asinain cheukhat nih innchungkhar, hawikom pawl, bochanmi cachimtu asilole sii lei asilole thinlung damnak lei thiamsang sin in a hlei in bawmhnak an herh khawh men.

Hlanlio deuh ah sii lei asilole thinlung damnak lei thiamsang nih an zoh cang ahcun, atu cu nangmah, nan innchungkhar, hawikom pawl asilole sianginn nih ngeihnak siaherhnak pakhat khat kha tlo ngaiin tawlrel dingah tuahto ning pawl thearchies dingin “check-in” tuahnak caah caan tha a si kho men.

Nangmah bawmhnak a phunphun an um, cu hna cu:

* [Thinlung ngandamnak lei thilri (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**Keimah zohfelnak tuah hlan ah him tein zeitindah kan um khawh lai?**

Victoria i a ummi dihlak kum 12 le upa deuh cu  [atu ah COVID-19 khamnak sii ichunh dingah phung nih a awnhmi an si](https://www.coronavirus.vic.gov.au/vaccine). Khamnak sii ichunhnak cu hmailei COVID-19 a puanthannak le a karhnak chungin nangmah pumpaak, na innchungkhar le kan sianginn mibu na runven khawhnak a thabikmi lam a si.

Khamnak sii chunhnak cu camipuai pawl caah hramhram in tuahtermi a si lo, asinain na sii thloptu nih chunh lo dingin ruahnak an cheuh dah ti lo ahcun fak piin forhfialmi a si. Khamnak sii kong le nangmah pumpak ngandamnak sining pawl kong ah biahal awk pakhat khat na ngeih ahcun zaangfahnak in na siibawi sin ah chim.

Siangngakchia dihlak cu an camipuai hlan ah avoi khatnak siichunh dingah a hlankanh in chimchawnh dingah forhfial an si. Camipuai tuah ni, asilole camipuai hlan ni ah avoi khatnak khamnak sii naa chunh lo ding ah duhmi a si– na camipuai lio ah thabatnak, lufah, titsa fah, taklinh le khuasih le/asilole hliahcaang fah tibantuk takpum ah hnorsuannak a din tein a langtawnmi pawl hrial dingah.

Thawngthanhmi tamdeuh hmuhnak caah Ngandamnak Phuthen (Department of Health) website ah zoh: [Ngakchia pawl le tleirawl pawl caah khamnak sii kong thawngthanhmi| Coronavirus Victoria](https://www.coronavirus.vic.gov.au/vaccination-information-children-and-teenagers). Hi ah hin holhleh cangmi thawngthanhnak aa tel: [Holhleh cangmi COVID-19 khamnak sii kong thawngthanh| Coronavirus Victoria](https://www.coronavirus.vic.gov.au/translated-information-about-covid-19-vaccines).

Catlap ah tialmi na camipuai tuah ni pawl le zarh pawl ah a si khawh chungin 1>COVID-Safe si dingah forhfial na si, COVID-19 sin iphozarnak hrial ding ah. Hi ah aa telmi cu mi tampi umnak zapi tonnak hmun, mi tampi umnak hmun pawl, asilole a si khawh ahcun zapi tlunkalnak pawl hrialnak.

**Nulepa /zohkhenhtu hna caah a biapimi thil pawl zeidah hmuh khawh a si?**

An fale bawmh ningcang a thabik hngalh dingah nulepa hna caah a harmi caan pawl a si kho. Nulepa le zohkhenhtu hna caah a biapimi thil pawl aa telmi cu:

* [An fa ngandamnak le thatnak bawmh dingah nulepa nih tuah dingmi pawl](https://www.education.vic.gov.au/parents/family-health/Pages/your-childs-wellbeing.aspx#:~:text=Maintain%20good%20relationships%201%20Share%20family%20memories%20and,your%20child%20stay%20connected%20to%20friends%20is%20important.).
* [Podcast Achangchang pawl ah Acawngmi pawl Fimchimhnak](https://raisingchildren.net.au/guides/podcasts-and-webinars/podcasts).

**Thawngthanhmi tamdeuh khoika dah ka hmuh khawh lai?**

Ngandamnak lei ruahnak cheuh chapmi caah suimilam 24 chung COVID-19 kong chawnh khawhnak 1800 675 398, na GP kha na pehtlaih khawh, asilole Ngandamnak Phuthen (Department of Health) vuapsaih (website) ah zoh:
<https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>